section_heading: Povijest
paragraph_text: Ova džamija, kao i sve ostale u Mostaru, nije bila pošteđena u ratnim stradanjima, ali je tokom restauracije Starog mosta i stare jezgre grada Mostara 2002. – 2004. obnovljena i otvorena u srpnju 2004. godine. Tijekom Drugog svjetskog rata bila je teško oštećena, a tijekom rata u Bosni i Hercegovini bila je gotovo potpuno uništena. Povjerenstvo za očuvanje nacionalnih spomenika, na temelju članka V stavak 4. Aneksa 8. Općeg okvirnog sporazuma za mir u Bosni i Hercegovini i članka 39. stavak 1. Poslovnika o radu Povjerenstva za očuvanje nacionalnih spomenika, na sjednici održanoj od 4. do 10. svibnja 2004. godine, donijelo je Odluku da se graditeljska cjelina Karađoz-begove džamije (Zaim Hadži Mehmed-bega – Karađoza džamija) u Mostaru proglašava nacionalnim spomenikom Bosne i Hercegovine.